ArtKvart

„PRIČA KOJA JE POSTALA TAJNA“ [UDRUGA PONTES]
2024-09-17 20:00 - 22:00 (Europe/Zagreb) | HKD, Ul. Strossmayerova 1, Rijeka, 51000
Predstava za djecu.
Informacije u ulaznicama nalaze se na sljedećoj poveznici.

MUDHONEY U POGONU KULTURE
2024-09-16 20:00 - 23:30 | Pogon kulture, Rijeka
Cijena ulaznica u pretprodaji iznosi 27 eura, dok će na dan koncerta, ukoliko ih ostane, ulaznica koštati 31 euro. Prodajna mjesta su Dallas music shop Rijeka i Hangtime ticketing.

„AN EVENING WITH ERIC CLAPTON’S SONGS“ [IVAN PEŠUT]
2024-09-16 20:00 - 22:00 | HKD, Ul. Strossmayerova 1, Rijeka, 51000
Ovaj glazbeni događaj posebna je prilika za sve ljubitelje Claptonove glazbe da uživaju u njegovim svevremenskim hitovima u izvedbi vrhunskog gitarista Ivana Pešuta i njegovog benda. Koncertni repertoar obuhvatit će Claptonove najpoznatije skladbe, uključujući legendarni MTV unplugged, kao i najveće hitove iz ranijih faza karijere ovog ikonskog gitariste. Pešutova interpretacija poznatih Claptonovih pjesama već je prošlih godina privukla veliku pažnju, a ovogodišnji koncert obećava još jedno nezaboravno glazbeno iskustvo.
Ulaznice iznose 17 eura i dostupne su na sljedećoj poveznici.

Izložba „Pravednici među narodima – Hrvatska“ Branke Sömen
2024-09-16 - 2024-09-30 | atrij u HKD-u
Otvorenje izložbe „Pravednici među narodima – Hrvatska“ Branke Sömen održat će se u HKD-ovom atriju, 16. rujna u 18 sati.

IZLOŽBA „PRAVEDNICI MEĐU NARODIMA – HRVATSKA [BRANKA SÖMEN]“
2024-09-16 - 2024-09-30 | atrij u HKD-u

Europski tjedan mobilnosti uz Urbani separe
2024-09-16 - 2024-09-21 | Rijeka
rujna: Predstavljanje Šumarka, podjela sadnica tamjana i batata, 18 sati, Jadranski trg
rujna: „Šumarak“ na Adamićevom gatu
rujna: „Šumarak“ na Gat Karoline Riječke
rujna: Radionica izrade bombica s divljim cvijećem, 17 sati, uz kritičku urbanističku šetnju, Autobusno stajalište nasuprot Jelačićevog trga
rujna: Radionica izrade ljekovitih preparata u 17 sati, filmski program „Blue Heart of Europe“ i „Na vodi“ u 20 sati, Parkiralište Sjeverna Delta
rujna: Otvorena kuhinja i glazba uživo ispred Osnovne škole Centar

Vrisak Junior: dječji program 17. riječkog sajma knjiga i festivala autora
2024-09-16 - 2024-09-21 | Dječja kuća
Svaki dan od 16. do 21. rujna u 11 sati na repertoaru je predstavljanje jedne nove, vrckave, poučne i tople dječje knjige uz druženje sa poznatim autorima i ilustratorima kao što su Krunoslav Mikulan, Mila Elegović, Jasminka Tihi- Stepanić, Nena Pavelić, Sanja Pilić, Željka Mezić, Nives Madunić Barišić.

Art-kino: „Kako se poseksati“
2024-09-15 20:00 - 22:00 | Art-kino
Od 15. rujna na repertoaru je tinejdžerska drama „Kako se poseksati“, redateljice Molly Manning Walker, nagrađena na festivalu u Cannesu. Film prati tri tinejdžerke na putovanju odrastanja koje bi trebalo biti njihovo najbolje ljeto u životu.

Upisi u 46. generaciju Škole glume Ri Teatra
2024-09-15 17:00 - 19:00 | Kulturni centar Kalvarija
Ri Teatar organizira 46. Školu glume za uzrast iznad 17 godina koja će se odvijati u Kulturnom centru Kalvarija. Škola će trajati 4 mjeseca, od listopada 2024. do siječnja 2025., te će se održavati subotom i nedjeljom, a povremeno i radnim danom (prema dogovoru). Početak je predviđen za 5. listopada 2024., a diplomska predstava će biti izvedena sredinom siječnja 2025.
Upisi nisu audicija i nije potrebno pripremiti ništa, a o detaljima, točnim terminima i svemu ostalome će se saznati upravo tada, na samim upisima! Dodatne informacije mogu se dobiti na tel. 051/375-866, gsm. 091/253-8991 ili e-mail: ri.teatar@ri.t-com.hr

Art-kino: „Kinds of Kindness“
2024-09-15 17:00 - 19:00, 2024-09-14 20:00 | Art-kino
Od 14. rujna prikazuje se i film „Kinds of Kindness“, novi projekt oskarovaca Yorgosa Lanthimosa i Emme Stone. Film, premijerno prikazan na filmskom festivalu u Cannesu, gdje je Jesse Plemons osvojio nagradu za najboljeg glumca, donosi triptih priču o ljudima koji pokušavaju pronaći kontrolu nad svojim životima.

Park prirode Ričina: „Ča su jili naši prastari“ i „Vilinska potraga uz Ričinu“
2024-09-15 10:00 - 12:00 | Martinovo selo, kod Gašparovog mlina
Radionica „Ča su jili naši prastari“ vrtlarice Daniele Torjan vodi sudionike na putovanje kroz povijest prehrane Grobinštine. Sudionici će upoznati autohtone sorte, brati i saditi te zajedno kuhati po starim recepturama. Radionica „Vilinska potraga uz Ričinu“ pod vodstvom pedagoginje Natali Bosić vodi djecu kroz aktivnu igru istraživanja prirode i sakupljanja blaga. Uz pomoć mašte, mali će istraživači izraditi razne čarobne rekvizite i napitke koristeći prirodne elemente.
Na sve se aktivnosti potrebno najaviti putem prijavnice.

10. KIPARSKA KOLONIJA PUNAT SEA ART
2024-09-15 - 2024-09-22 | Punat
„Punat Sea Art“ će se ove godine održati od 15. do 22. rujna, uz sudjelovanje studenata i njihovih profesora-mentora s Akademije za primijenjenu umjetnost iz Rijeke (APURI), zatim Akademije za umjetnost i kulturu iz Osijeka, te s Fakulteta za primijenjenu umjetnost iz Beograda. Tema kolonije nosi radni naslov „45. paralela“. Naime, kroz Punat prolazi 45. paralela sjeverne geografske širine, te se širu javnost i posjetitelje Punta, kroz umjetničku slobodu i izričaj, želi upoznati s tom vrlo važnom činjenicom, a istovremeno će poslužiti i u svrhu turističke promocije Punta.
Osnovni materijal izvedbe je kamen, a keramikom će se obogatiti monumentalnost kamene skulpture, te dati završni dodir i životnost. Mjesto postavljanja je park „Kostarika“ na glavnoj rivi „Punćale“, kojom prolaze tisuće posjetitelja, te će poslužiti kao središnji „photo-point“ u urbanom pejzažu mjesta Punat.

Art-kino: „Uvijek postoji sutra“
2024-09-14 17:30 - 20:30 | Art-kino
Film „Uvijek postoji sutra“, talijanske redateljice Paole Cortellesi, stiže 14. rujna. Ova humoristična drama, najgledaniji talijanski film u proteklih 27 godina, priča je o ženskoj snazi koja je osvojila publiku na Festivalu mediteranskog filma Split. Film je redateljski prvijenac popularne glumice Cortellesi, koja također tumači glavnu ulogu, i deveti je najgledaniji talijanski film svih vremena.

Park prirode Ričina: Šetnja od sela Kukuljani do izvora Ričine
2024-09-14 11:00 - 13:00 | Kukuljani
Na sve se aktivnosti potrebno najaviti putem prijavnice. Planinarsko društvo Kamenjak poziva na nezahtjevnu šetnju od sela Kukuljani do izvora Ričine. Istraživanju staze uz Ričinu pridružit će se i njeni lokalni znalci.

17. Vrisak, riječki sajam knjiga i festival autora
2024-09-14 - 2024-09-21 | Rijeka
Program uključuje predstavljanje knjiga, panele, radionice, javna čitanja, izložbe i koncerte na kojima će nastupiti više od stotinu domaćih i inozemnih umjetnika.
Festivalski program svečano će započeti 14. rujna u 19.30 sati u Art-kvartu „Benčić“ s dodjelom V.B.Z.-ove književne nagrade za najbolji neobjavljeni roman.

Manifestacija „Neka Kivna po starinski tonca“
2024-09-14 | Klimno, Krk
17:00 – 19:00 DJEČJI PARK
Izložba kalafatskog alata
17:00 NOGOMETNO IGRALIŠTE
Turnir u balanju
Briškula i Trešeta “Ki Će”
Kuhanje brudeta
Prezentacija izrade makaruna
21:00 – 00:00
Klapa Tramuntana
KIMONSKA RIVA
17:00 Dječji zbor “Mići boduli”
18:00 Zbor Zvon Dobrinj
18:45 Tabako Band
19:30 Folklor i Kanot
20:00 Modna revija: Takov son, kakov son uz Irenu Grdinić
Hrana i piće za sve posjetitelje besplatni.

63. Koncerti u Eufrazijani: Gala večer
2024-09-13 21:00 - 23:00 | Eufrazijeva bazilika, Poreč
Nastupaju Boris Kucharsky (violina), Johannes Nauber (violončelo) i Terezija Cukrov (klavir).
Ulaznice iznose 10 eura i dostupne su na sljedećoj poveznici.

Urban&4 uz Gudački orkestar
2024-09-13 21:00 - 23:00 | Nugentov park, Trsat
Koncert je rasprodan.

SKC predstavlja: Studentski Vrisak
2024-09-13 20:00 - 23:30 | caffe bar Gala – Art kvart „Benčić“
Najbolje studentske radove iz cijele Hrvatske čitat će deset odabranih studentica i studenata: Filip Kralj, Nika Gojanović, Mihaela Platnjak, Ema Brkljača, Vita Mikulić, Marija Blašković, Katarina Bošnjak, Ivona Colarić, Mario Kusijanović i Antonio Načinović.
Nakon književnog programa predviđeno je druženje uz DJ Svena, također studenta Filozofskog fakulteta u Rijeci.
Ulaz slobodan.

„TIK-TOK-BUM“ [UDRUGA PONTES]
2024-09-13 20:00 - 22:00, 2024-09-12 20:00 - 22:00 | HKD, Ul. Strossmayerova 1, Rijeka, 51000
Predstava za djecu i mlade.
Predstava „Tik-tok-bum“ nastala je prema istoimenom tekstu Hane Veček nagrađenom na Natječaju za najbolji dramski tekst za lutkarsko kazalište i kazalište za djecu „Mali Marulić“ prošle godine i tekstovima samih polaznika koji su sudjelovali u stvaranju predstave.
Ulaznice: uskoro u prodaji, više informacija na službenoj stranici HKD-a.

Kuća halubajskega zvončara: „Baštinom po glavi“
2024-09-13 | Kuća halubejskega zvončara, Viškovo
Program će trajati čitavu školsku godinu i uključivat će zabavne igre poput lovova na blago i kvizova, namijenjene djeci od prvog do četvrtog razreda osnovne škole, a sudjelovanje će biti potpuno besplatno. Roditelji čija bi djeca mogla biti zainteresirana za ovaj program mole se da prijave svoju djecu putem obrasca dostupnog na stranicama www.khz.hr, kako bi se mogla formirati lista zainteresiranih polaznika i obavještavati o terminima susreta. Program je dio Projekta za provedbu edukativnih kulturnih i sportskih aktivnosti djece predškolske dobi i djece od I. do IV. razreda osnovne škole, čiji je nositelj Općina Viškovo.

Stručno vodstvo izložbom „Drugost“ u Galeriji Kortil
2024-09-12 08:00 - 19:00 | Galerija Kortil
Izložba se kroz odabir radova vodećih autorica i autora bavi konceptom „drugosti“, nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća na ovamo. Među ostalim predstavljeni su radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci, pritom nastojeći dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Standardna cijena ulaznice izložbe je 4 eura te 2 eura za djecu i mlade, studente, umirovljenike te članove HKD kluba, dok je ulaz besplatan za djecu do 7 godina, osobe s invaliditetom i njihovu pratnju, članove strukovnih udruženja, novinare i turističke vodice, uz posebne pogodnosti za grupne posjete te učenike i studente likovnih usmjerenja.

Tomislav Buntak: „Balade Mediterana“ u galeriji Zuccato
2024-09-12 - 2024-10-12 | Galerija Zuccato
Najnovija izložba akademskog slikara Tomislava Buntaka (Zagreb, 1971.) otvara se u četvrtak, 12. rujna, u 20 sati, u galeriji Palače Zuccato. Izložba naslovljena „Balade Mediterana“, koju kustoski potpisuje povjesničarka umjetnosti Leila Topić, obuhvaća nekoliko ciklusa nastalih u grafičkoj tehnici te uljenim odnosno akrilnim bojama na platnu, a koje povezuje provodni motiv Mediterana, no ne Sredozemlja tek kao geopolitičkog pojma nego radije priziva u misli antički naziv „unutrašnje more“, Mare Internum.

Operni Vremeplov u HNK Ivana pl. Zajca
2024-09-10 19:30 - 21:00 | HNK Ivan pl. Zajc, Verdijeva ul. bb, Rijeka, 51000
Ulaznice za 3. listopada su dostupne na sljedećoj poveznici, a za 10. listopada ovdje.

HISTORY FILM FESTIVAL
2024-09-10 - 2024-09-13 | Art-kino

IZLOŽBA „QUARNEROLI – HRVATI U OSVAJANJU ARKTIKA“
2024-09-09 08:00 - 2024-09-13 17:00 | atrij u HKD-u

Likovni događaj-natječaj „Ex tempore“
2024-09-08 10:00 - 18:00 | Dvorac, Kraljevica
Ex tempore (lat. bez pripreme) u Kraljevici:
Ocjenjivat će se i nagrađivati samo likovni radovi napravljeni na licu mjesta prema zadanoj temi. Teme slikanja uvijek su vezane uz lokalnu baštinu ili obilježja kraja, pa je ovogodišnja tema ribarstvo i brodogradnja, s ciljem povezivanja 295. godišnjice Brodogradilišta Kraljevica i otvorenja Malog muzeja ribarstva i brodogradnje Kraljevica. Izbor materijala i medija na kojem sudionici crtaju i slikaju je slobodan. Sudionici mogu donijeti svoje prethodno izrađene radove, ali ti radovi neće biti ocjenjivani, nego će biti dio njihove prezentacije, svojevrsne izložbe koja će dodatno oplemeniti prostor.

5. JUBILEJ RADIJA ROŽE U PALACHU
2024-09-07 20:00 - 23:30 | Klub Palach, Rijeka
Za DJ pultom će nastupiti Ras Padsystema, Provokator, Kontra, Poppy, Frishky, Em i Giovanni Tesoro te disco-pop sastav Ki Klop.
Ulaznica iznosi 5 eura.
